Marvel Comics

Marvel Worldwide Inc. (ofte kalt Marvel Comics) er et amerikansk forlag for tegneserier og utgiver av andre media. I 2009 ble moderselskapet Marvel Entertainment kjøpt opp av Walt Disney Company.

Forlaget startet som Timely Publications i 1939 før det ble kjent som Atlas Comics på 1950-tallet. I 1961 revolusjonerte Marvel, ledet an av redaktør Stan Lee, superhelt-sjangeren med et fokus på historier og karakterer tilpasset et bredere publikum. Fantastic Four ble skapt i 1961 og serien var ulik de arketypiske superheltene fra andre forlag.

Blant Marvel sine mest kjente superhelter finner man Spider-Man, Iron Man, Captain America, Wolverine, Thor, Hulk og Ant-Man i tillegg til superheltgrupper som Avengers, Guardians of the Galaxy, Fantastic Four og X-Men. De fleste av de fiktive karakterene lever i en verden kjent som Marvel-universet. Universet har flere steder som er basert på ekte byer. Spider-Man, Fantastic Four, Avengers, Daredevil og Doctor Strange bor i New York mens X-Men har sitt tilholdssted i Salem Center.

 Historie 
miniatyr|Tidligere redaktør Stan Lee.
I 1950-årene solgte superheltserier dårlig og forlaget, som da gikk under navnet Atlas Comics, spesialiserte seg på western- romantikk- og monster/skrekkserier. I 1954 ble imidlertid Comics Code Seal of Approval innført, som garanterte at innholdet var trygt for barn, og horrorelementene i monsterseriene ble dermed kraftig nedtonet.

Forleggeren Martin Goodman, som grunnla Timely Comics og som senere skiftet navn først til Atlas Comics, og siden til Marvel Comics, var kjent for å benytte seg av en markedsstrategi som ble kalt "pump and dump", hvor man surfet på bølgen av hva som var populært i tegneseriebransjen til enhver tid. Om det var western, romantikk eller krim som solgte best, oversvømte Atlas markedet med tegneserier i disse sjangrene helt til det ble overmettet og interessen døde hen. Deretter kastet man seg på neste trend og forsøkte på nytt å smi mens jernet var varmt.

Goodman bestemte seg av ukjente grunner for å legge ned forlagets eget distribusjonsselskap Atlas News i november 1956, og inngikk i stedet en distribusjonsavtale med tidligere konkurrent American News (ANC). I mai 1957 stengte ANC dørene for godt etter juridiske problemer, som bl.a. innebar beskyldninger om befatning med organisert kriminalitet. Det var også dette året at forlaget begynte å bruke en "Marvel Comics” logo på forsiden av tegneseriene; skrevet med hvite bokstaver inni en svart sirkel på rød bakgrunn.The History of The Marvel Comics Logo

Atlas befant seg plutselig uten en distributør, og det eneste selskapet villig til å inngå samarbeid med Goodman var Independent News (INC), et datterselskap til National Periodical Publications og daværende eier av DC Comics, Atlas' hovedkonkurrent på tegneseriemarkedet. Disse krevde at Atlas ikke skulle utgi flere enn åtte titler hver måned, betydelig færre enn hva som inntil da hadde blitt utgitt. Uten noen andre alternativer å forholde seg til gikk Goodman med på vilkårene. Men selv om kun åtte utgivelser i måneden var tillatt, inneholdt noen titler flere enn en enkelt historie, og ved å publisere dem bare annenhver måned de første årene, kom det totale antall utgivelser opp i seksten titler.The Marvel Book: Expand Your Knowledge Of A Vast Comics Universe Det reduserte antall utgivelser gjorde at forlaget kunne vie mer tid og oppmerksomhet til hver enkelt tittel, samtidig som det fikk mer oversiktlige tilbakemeldinger om hvilke titler som solgte godt og hvilke man eventuelt kunne droppe til fordel for noe nytt.Marvelous Mythology: How the world's greatest superheroes were created

Interessen for superheltserier hadde i noen år vært såpass laber at det ikke ble satset nevneverdig på sjangeren. Hos Atlas ble det gjort et mislykket forsøk på å gjenopplive entusiasmen for "The Big Three"; Namor, Captain America og den opprinnelige Human Torch i perioden 1953-1955,Marvel 80 For 80. DC hadde imidlertid mer hell med seg da de i 1956 ga superheltgenren en ny sjanse. Flash (1956), Green Lantern (1959) og Justice League of America (1960) viste seg å bli svært populære blant leserne, hvilket tiltrakk seg oppmerksomheten til Goodman hos Atlas Comics.The American Superhero: Encyclopedia of Caped Crusaders in History

I 1961 skiftet Atlas Comics offisielt navn til Marvel Comics, og samme år revolusjonerte forlaget superhelt-sjangeren og tegneseriebransjen i sin alminnelighet med Fantastic Four (1961). Stan Lee og tegnerne Jack Kirby og Steve Ditko, samt et fåtall mindre kjente tegnere, skapte sammen en rekke nye superheltkonsepter og bandt dem sammen til et sammenhengende tegneserieunivers – det såkalte Marveluniverset. Lees minimalistiske tilnærming til det å skrive manus, han ga kun et svært kortfattet synopsis og lot tegnerne bestemme fortellingens detaljer, må sies å utgjøre noe av nøkkelen til suksessen. Dette gav tegnerne en større grad av frihet til å eksperimentere med sidelayout og fortellerteknikker, noe som førte til seriene så mer dynamiske og visuelt spennende ut enn hovedkonkurrentenes. De nye superheltene, som foruten Fantastic Four inkluderte Spider-Man (1962), Hulk (1962), Thor (1962), X-Men (1963) og Daredevil (1964) ble gitt en større psykologisk dybde enn det som hadde vært vanlig innen genren tidligere. Dette førte i sin tur til at man fikk et publikum som var en god del eldre enn det som hadde vært vanlig for superheltseriene, som først tradisjonelt hadde rettet seg hovedsakelig mot barn og ungdom. Utover 1960-tallet ble superheltseriene den dominerende delen av Marvels utgivelser. Tegnere som Gene Colan, Don Heck, Bill Everett, John Buscema og Jim Steranko kom til, og forfattere som Roy Thomas, Denny O'Neil og Stan Lees bror Larry Lieber tok etter hvert over mye av skrivearbeidet for Lee.

Tegneseriene til Marvel solgte så godt at Goodman i 1967 var i stand til å tvinge gjennom en avtale med Independent News som tillot flere utgivelser hver måned, og i 1968 økte antall titler fra forlaget. Samme år ble Marvel solgt til Perfect Film & Chemical Corporation (senere omdøpt til Cadence Industries), som eide sitt eget distribusjonsselskap kalt Curtis Circulation. Da kontrakten med Independent News utløp samtidig med utgivelsene for september 1969, stod Marvel fritt til selv å bestemme antall titler hver måned.Slugfest: Inside the Epic, 50-Year Battle Between Marvel and DC

 Karakterer i andre medium 

Marvels tegneserier har blitt adaptert til flere ulike medier, ofte av Marvel Comics og Marvel Studios, men også av andre selskaper som har lisensiert karakterer.

 Filmer 
Filmene som er basert på Marvel sine karakterer regnes for å være det mest innbringende film-franchisen gjennom tidende.

Filmer som er produsert av Marvel Studios er basert på Marvel-universet om ikke annet er nevnt.
ÅrTittelProduksjonsselskapNotat1944Captain AmericaRepublic Pictures1986Howard the DuckUniversal StudiosSamproduksjon med Lucasfilm.1989The PunisherLive Entertainment1990Captain America21st Century Film Corporation1994The Fantastic FourConstantin Film Produktion1998BladeNew Line Cinema2000X-Men20th Century Fox2002Blade IINew Line CinemaSpider-ManColumbia PicturesNominert til to Oscar.2003Daredevil20th Century FoxSamproduksjon med Regency Enterprises.X2HulkUniversal Studios2004The PunisherArtisan EntertainmentSpider-Man 2Columbia PicturesVant en Oscar, nominert til to andre.Blade: TrinityNew Line Cinema2005Elektra20th Century FoxSamproduksjon med Regency Enterprises.Fantastic Four2006X-Men: The Last Stand2007Ghost RiderColumbia PicturesSpider-Man 3Fantastic Four: Rise of the Silver Surfer20th Century Fox2008Iron ManMarvel StudiosNominert til to Oscar. Starten på MCU.The Incredible HulkPunisher: War Zone2009X-Men Origins: Wolverine20th Century Fox2010Iron Man 2Marvel StudiosNominert til en Oscar.2011ThorX-Men: First Class20th Century FoxCaptain America: The First AvengerMarvel Studios2012Ghost Rider: Spirit of VengeanceColumbia PicturesThe AvengersMarvel StudiosNominert til en Oscar.The Amazing Spider-ManColumbia Pictures2013Iron Man 3Marvel StudiosNominert til en Oscar.The Wolverine20th Century FoxThor: The Dark WorldMarvel Studios2014Captain America: The Winter SoldierNominert til en Oscar.The Amazing Spider-Man 2Columbia PicturesX-Men: Days of Future Past20th Century FoxNominert til en Oscar.Guardians of the GalaxyMarvel StudiosNominert til to Oscar.2015Avengers: Age of UltronAnt-ManFantastic Four20th Century Fox2016DeadpoolCaptain America: Civil WarMarvel StudiosX-Men: Apocalypse20th Century Fox2016Doctor StrangeMarvel Studios2017Spider-Man: HomecomingColumbia Pictures / Marvel StudiosThor: RagnarokPremiere 10. oktober 2017Guardians of the Galaxy Vol. 2Marvel Studios2018Wolverine 320th Century FoxBlack PantherMarvel StudiosAvengers: Infinity WarAnt-Man and the WaspCaptain MarvelAvengers: Endgame2021Black WidowMarvel StudiosNorsk premiere 7. juli 20212022 Morbius Columbia Pictures Doctor Strange in the Multiverse of MadnessMarvel Studios Thor: Love and Thunder Black Panther: Wakanda Forever Vant en Oscar, nomintert for 4 til2023 Ant-Man and the Wasp: Quantumania Guardians of the Galaxy Vol. 3 Nominert for en Oscar 2024 Madame Web Columbia Pictures Deadpool & Wolverine Marvel Studios Venom: The Last DanceColumbia Pictures Kraven the Hunter2025 Captain America: Brave New World Marvel Studios Thunderbolts* Kommer2026 Spider-Man: Brand New Day Columbia Pictures /Marvel Studios FilmingMarvel's 'Spider-Man: Brand New Day' kicks off Glasgow shoot 31. juli 2025. Screen Daily. Arkivert Avengers: Doomsday Marvel Studios Post-productionAvengers doomsday officially wraps filming. Screenrant. Arkivert den 19. september 2025.

 Se også 

 X-Men
 Fantastic Four
 Avengers

 Referanser 

 Eksterne lenker 


 Marvel Database Project (English)
 Marvel Directory (English)


Kategori:Tegneserieforlag
Kategori:Medieselskaper fra USA
Kategori:Selskaper etablert i 1939
Kategori:Kunst og kultur i 1939
Kategori:1939 i USA